ผมใช้เวลาส่วนใหญ่
คิดถึงเรื่องของเด็กผู้หญิง
ฟังดูแปลก ๆ นะครับ ถ้าผู้ชายที่โตแล้วมาพูดแบบนี้ในสังคมของเรา
แต่มันเป็นเรื่องจริง
ผมใช้เวลาส่วนใหญ่ คิดเรื่องของเด็กผู้หญิง
ผมว่ามันไม่แปลกนะ เพราะผมก็มีลูกสาวอยู่คนนึง
นี่คือลูกสาวผมครับ
สิ่งหนึ่งในตัวเธอที่ผมรักก็คือ
เธอเป็นเด็กที่ฉลาดและร่าเริง
เป็นเด็กจิตใจดี ผมว่าพวกคุณต้องชอบเธอแน่ ๆ
และทุก ๆ ครั้งที่ผมพูดถึงลูกสาว ผมใช้คำหนึ่งคำอธิบายความเป็นเธอ
"นักกีฬา"
ลูกสาวผมเป็นนักกีฬา
เธอเก่งแล้วก็รวดเร็วมาก
ควบคุมร่างกายได้ดี มีสมดุลที่ดี ร่างกายแข็งแรง
เธอชนะเลิศการตีลังกา กลับหลังกลับหลังกลับหลัง สามตลบ
ในการแข่งโชริน เคมโป (กีฬาคาราเต้)
เธออายุเพียงเก้าขวบ แต่ไปได้ครึ่งทางในการเป็นสายดำแล้วครับ
ลูกสาวผมเป็นนักกีฬา
ถ้าหากมีผู้ชายสูง 188 ซม. และหนัก 120 กก. ยืนอยู่ตรงหน้าคุณ
บอกว่าลูกสาวเขาเป็นนักกีฬา
คุณอาจคิดว่าเธอได้มาจากพ่อแน่ ๆ
ไม่ใช่หรอกครับ
(เสียงหัวเราะ)
ภรรยาผมเคยแข่งฟุตบอลระหว่างรัฐ สองครั้งตอนเรียนมัธยม
นักวอลเลย์บอลระหว่างรัฐอีกสองครั้ง
ส่วนผมเล่นเกม "มังกรตะลุยด่าน"
นั่นแหละครับ คือเหตุผล
ถึงแม้ลูกผมจะเป็นนักกีฬา
แต่เธอก็มีความชอบในอะไรบางอย่างสูงเช่นกัน ซึ่งผมชอบมาก
เธอมักจะเดินไปรอบ ๆ บ้าน สวมผ้าคลุมแบบจอมเวทย์
ที่เธอทำของเธอเอง
นั่งบนบัลลังก์เหล็ก (Game of Thrones)
(เสียงหัวเราะ)
แม้ว่าเธอจะไม่เคยดู Game of Thrones เลยก็ตาม
ก็ธรรมดานะ เพราะเราไม่ใช่ พ่อแม่ที่เลวร้ายที่สุดในโลก
แต่เธอก็รู้จักตัวละคร ราชินีแห่งมังกร (Mother of Dragons)
แล้วเธอก็เรียกตัวเองแบบนั้น เธอชอบมาก ๆ
เธอเป็นนักอ่านการ์ตูนตัวยง
ตอนนี้เธอชอบกรูท (Groot) มาก ๆ
เธอรักกรูท
เธอชื่นชมฮัล์ค (The Incredible Hulk)
แต่ว่าสิ่งที่อยู่ในใจของลูกผมจริง ๆ
เธอเป็นแฟนสตาร์ วอร์ส (Star Wars)
เธอเป็นอัศวินเจไดครับ
แม้บางวันเธอจะเป็นซิธ (ฝ่ายร้ายในเรื่อง Star Wars)
ผมยอมรับเส้นทางที่เธอเลือก
(เสียงหัวเราะ)
แต่ผมมีหนึ่งคำถามที่ต้องถาม
เมื่อไหร่ก็ตามที่ลูกสาวผมแต่งตัว
เป็นกรูท หรือไม่ก็ฮัล์ค
โอบีวัน เคโนบี หรือ ดาร์ธ มอล
ทำไมตัวละครทุก ๆ ตัว ที่เธอแต่งตัวถึงเป็นผู้ชาย
ซูเปอร์ฮีโร่หญิงหายไปไหนหมดครับ
มันยังไม่เชิงเป็นคำถามที่แท้จริงหรอก
เพราะมีซูเปอร์ฮีโร่หญิงอีกมากมาย
คำถามจริง ๆ คือ สิ่งของ ของซูเปอร์ฮีโร่หญิงไปอยู่ไหนหมด
ไหนล่ะ เสื้อผ้า ไหนล่ะ ของเล่น
เพราะว่าทุก ๆ วัน เวลาลูกสาวผมแต่งตัวเป็นตัวการ์ตูน
เธอจะเรียนรู้สิ่งต่าง ๆ ไปด้วย
ผ่านกระบวนการหนึ่ง ที่ในการทำงานของผม
ในฐานะอาจารย์ภาควิชาสื่อ
จะหมายถึงศาสตร์ในการสอนเด็กแบบสาธารณะ
หรือก็คือ การที่สังคมจะถูกปลูกผังแนวคิด หรืออุดมการณ์ต่าง ๆ นั้นเอง
มันคือการเรียนรู้ว่า การเป็นชายหรือหญิงเป็นอย่างไร
ซึ่งก็หมายถึงพฤติกรรม ในที่สาธารณะของคุณด้วย
แล้วก็หมายถึงความรักชาติ การมีกริยามารยาทที่ดี
องค์ประกอบต่าง ๆ ในสังคมทั้งหมด ที่ปลูกฝังให้เราเป็นคนในสังคม
พูดสั้น ๆ ก็คือพวกเราเรียนรู้ เรื่องราวของคนในสังคม
หรือสิ่งต่าง ๆ ในโลกได้อย่างไร
เราอยู่ในสังคมที่ร้อยเปอร์เซ็นต์ หันไปทางไหนก็เจอสื่อ
หมายความว่าในทุก ๆ แง่มุม ของชีวิตมนุษย์คนหนึ่ง
นอกจากการทำงานของร่างกายแล้ว
เราจะได้สัมผัสสื่อไม่ทางใดก็ทางหนึ่ง
ตั้งแต่รถที่คุณขับ อาหารที่คุณรับประทาน
เสื้อผ้าที่คุณใส่
ทุก ๆ วิธีที่คุณใช้สร้างความสัมพันธ์
ทุก ๆ ภาษาที่คุณใช้ถ่ายทอดความคิดออกมา
มันต้องมีสื่อเข้ามาเกี่ยวข้องทางใดทางหนึ่ง
ดังนั้น เราก็ได้คำตอบแล้วว่า
เราเรียนรู้ความเป็นไปของโลก หรือของผู้คนในสังคม
ผ่านทางสื่อนี่เอง
ซึ่งมันก็มีปัญหาอยู่อย่างหนึ่ง
ในสังคมของเรานั้น
การมีอยู่ของสื่อ ไม่ได้อยู่ในรูปของ ข้อมูล เทคโนโลยี หรืออุปกรณ์ไฮเทด
บางทีมันก็อยู่ในรูปของบริษัทนิติบุคคล
และเมื่อการกระจายข้อมูลข่าวสาร ผูกมัดกับผลประโยชน์ทางการเงิน
มันจึงมีปัญหา
ปัญหาใหญ่แค่ไหน
ลองคิดตามนะครับ
ในปี ค.ศ. 1983 สื่อสัญชาติอเมริกา 90 เปอร์เซ็นต์เป็นของ 50 บริษัท
และในธุรกิจประเภทต่าง ๆ 50 บริษัทนี้ยังแตกบริษัทลูกอีกมากมาย
สร้างโลกทัศน์ที่หลากหลาย
แต่ในปี ค.ศ. 2015 ตัวเลขนี้หดเหลือแค่หก
แค่หกบริษัท
ซึ่งก็คือ AOL Time Warner, NBCUniversal Comcast,
Walt Disney Company, News Corp, Viacom และ CBS Corporation.
ภาพยนตร์ทุก ๆ 10 เรื่องที่คุณดู มีเก้าเรื่องถูกสร้างโดยหกบริษัทนี้
เก้าจากสิบของรายการโทรทัศน์ เก้าจากสิบของเพลงทุกเพลง
เก้าจากสิบของหนังสือทุกเล่ม
คำถามของผมก็คือ
ถ้าหกบริษัทนี้ควบคุมสื่อกว่า 90 เปอร์เซ็นต์ในอเมริกา
คุณคิดว่าเขามีอิทธิพลกับคุณมากแค่ไหน จากสิ่งที่พวกคุณทุกคนได้รับชมในทุก ๆ วัน
จากการวิจัยเกี่ยวกับสื่อ
เราใช้เวลามากมายเพื่อบอกว่า สื่อควบคุมความคิดเราไม่ได้
ไม่ได้หรอกครับ พวกเขาไม่ถนัดด้านนี้
ไม่ใช่หน้าที่ของสื่อด้วย
สื่อไม่ได้บอกให้เรา 'คิด' อะไร
แต่สื่อบอกให้เรา 'คิดถึง' อะไร
สื่อควบคุมหัวข้อสนทนา
พออยู่ในหัวข้อสนทนาแล้ว
ไม่จำเป็นต้องบังคับให้คุณ คิดในสิ่งที่เขาอยากให้คิด
แค่ทำให้คุณคิดถึง สิ่งที่พวกเขาอยากให้คิดถึง
สำคัญกว่านั้น ทำให้คุณไม่คิดถึง สิ่งที่เขาไม่ต้องการให้คิดถึง
สื่อควบคุมหัวข้อสนทนา
มันทำแบบนั้นได้อย่างไร
ลองหยิบมาพูดถึงสักบริษัท
เอาที่ง่าย ๆ แล้วกัน
มาพูดถึง วอลต์ ดิสนีย์ (Walt Disney) กัน
ผมเลือก วอลต์ ดิสนีย์ ขึ้นมาก็เพราะว่า
มีใครในห้องนี้ไม่เคย ดูภาพยนตร์ของ ดิสนีย์ ไหมครับ
ดูสิครับ มันชัดเจนมาก
ผมเลือก ดิสนีย์ เพราะว่า มันขยายอิทธิพลอยู่ในสังคมของเรา
ร้อยเปอร์เซ็นต์
เราทุกคนเคยอะไรสักอย่างกับ ดิสนีย์
มันก็เลยง่ายที่จะยกตัวอย่าง
ที่จริงจะเป็นบริษัทไหนก็ได้ทั้งหมดนะครับ
ดิสนีย์ เริ่มทำเงินจากการ์ตูนเจ้าหญิง มาตั้งแต่ปี ค.ศ. 1937
มันทำรายได้มหาศาลเชียวล่ะ
แน่นอน มันต้องมีเจ้าหญิง ที่ลูกสาวคุณชอบอยู่แล้ว
ลูกสาวผมก็เหมือนกัน
จนมาถึงปี ค.ศ. 2012
ดิสนีย์ ซื้อ ลูคัสฟิล์ม (สตาร์ วอร์ส) ในราคาสี่ล้านเหรียญดอลลาร์
แล้วร้านค้าของ ดิสนีย์ ก็เต็มไปด้วย ฮาน โซโล (ตัวละครจากสตาร์ วอร์ส)
โอบีวัน เคโนบี พ่วง ดาร์ธ เวเดอร์ ลุค สกายวอล์คเกอร์ และ โยดา
แต่ไม่มีเจ้าหญิงเลอา
ทำไมครับ เพราะว่าเจ้าหญิง จะไปทำลายการสั่งสอนประชาชน
จากเจ้าหญิงเหล่านี้น่ะสิ
ดิสนีย์ ก็เลยไม่ทำสินค้า เกี่ยวกับ เจ้าหญิงเลอา ออกจำหน่าบ
ผู้คนก็ไปประท้วงถึงบริษัท
"เฮ้! เจ้าหญิงเลอาหายไปไหนหมด"
ดิสนีย์บอก "เราไม่ได้คิดว่า"
"จะทำเจ้าหญิงเลอาออกมาขายตั้งแต่แรกแล้ว"
แฟน ๆ ก็โกรธกันใหญ่ พวกเขาใช้ทวิตเตอร์
ติดแฮชแท็ก #เราต้องการเลอา
ดิสนีย์บอก "ช้าก่อน เราไม่ได้หมายความอย่างนั้น"
"เราหมายถึงว่า"
"เรา 'ยัง' ไม่ได้ทำสินค้าเจ้าหญิงเลอา แต่เราจะทำแน่"
นั่นคือปี ค.ศ. 2012 ส่วนปีนี้ ค.ศ. 2015 แล้วครับ
ถ้าคุณไปที่ร้าน ดิสนีย์ ซึ่งผมไปเมื่อไม่นานมานี้
และมองหาสินค้าของเจ้าหญิงเลอา
คุณคิดว่ามีสินค้าเจ้าหญิงเลอา วางขายอยู่มากแค่ไหนครับ
คำตอบคือศูนย์ เพราะ ดิสนีย์ ไม่คิดจะขาย เจ้าหญิงเลอา อยู่แล้ว
แล้วเราก็ไม่ควรประหลาดใจ มันเป็นนโยบายบริษัท
ดิสนีย์ ซื้อ มาร์เวล ในปี ค.ศ. 2009
ในราคาสี่ล้านห้าแสนเหรียญดอลลาร์
เมื่อคุณทำรายได้ จากการขายเจ้าหญิงให้แก่เด็กหญิงแล้ว
คุณก็อยากจะทำเงินจากเด็กชายด้วย
อะไรจะขายเด็กผู้ชายได้ดีกว่าซูเปอร์ฮีโร่
ดิสนีย์ ก็เลยขาย กัปตันอเมริกา ขาย ธอร์
ขาย ฮัล์ค
ขายแม้กระทั่ง
กลุ่มของซูเปอร์ฮีโร่ ที่ไม่มีใครเคยได้ยินชื่อ
นั่นแสดงให้เห็นว่า มาร์เวล ขายซูเปอร์ฮีโร่ได้ดีขนาดไหน
ปีที่แล้ว เขาสร้างภาพยนตร์ เรื่อง Guardians of the Galaxy
เป็นหนังที่ไม่ควรจะขายได้เลยจริง ๆ
ไม่มีใครรู้จักหรอกครับ ถ้าไม่ใช่คอการ์ตูนอย่างผม
มีตัวละครหนึ่งเป็นต้นไม้พูดได้
แล้วก็มีแรคคูนที่ท่าทางเหมือนคน
ไม่น่าขายได้เลยว่าไหม
แต่พวกเขาก็ทำรายได้มหาศาล จาก Guardians of the Galaxy
ตัวละครที่อยู่ตรงกลางนี้ เธอมีชื่อว่า กาโมร่า ครับ
รับบทโดยโซอี ซัลดานา (Zoe Saldana)
เธอแข็งแรง รวดเร็ว ฉลาด มีวิธีการต่อสู้แบบนินจา
รับบทโดยสาวผิวสีที่งดงามคนหนึ่ง
ลูกสาวผมหลงรักเธอมาก
พ่อที่เป็นคอการ์ตูนอย่างผม เลยอยากซื้ออะไรที่เป็น กาโมร่า ให้ลูก
ผมไปที่ร้านขายของ แล้วก็ได้พบสิ่งที่น่าสนใจอย่างหนึ่ง
ถ้าผมจะซื้อกระเป๋า กาโมร่า ให้ลูก
ไม่มี กาโมร่า ครับ
พวกเขาควรโฆษณาไปเลยว่า เราขาย Guardians of the Galaxy บางตัวนะ
(เสียงหัวเราะ)
ถ้าผมอยากจะซื้อกล่องข้าวให้ลูก ก็ไม่มี กาโมร่า
ถ้าผมอยากจะซื้อเสื้อเชิ้ตให้ลูก
ก็ไม่มี กาโมร่า อีก
ความจริงแล้วก็คือ
ถ้าผมไปที่ร้านขายของ ซึ่งผมไปมาแล้ว
และมองไปที่ป้ายนี่
คุณจะพบรูป กาโมร่า เล็ก ๆ อยู่ตรงนี้
แต่ถ้าคุณมองหาสินค้า กาโมร่า ที่อยู่บนชั้นวางของ
คุณจะไม่พบ กาโมร่า ที่นั่น
ผมควรใช้ทวิตเตอร์ แล้วติดแฮชแท็ก #กาโมร่าอยู่ไหน
เหมือนกับที่แฟน ๆ ทั่วโลกเขาทำกัน
แต่ความจริง ผมไม่ได้รู้สึกประหลาดใจเลยครับ
เพราะผมเคยไปที่นั่น ตอน มาร์เวล ทำภาพยนตร์เรื่อง The Avengers
ปีนี้เรามีภาพยนตร์ Avengers ภาคใหม่ ชื่อว่า Age of Ultron
พวกเราตื่นเต้นมาก
เพราะในเรื่องมีซูเปอร์ฮีโร่สาวถึงสองคน
สการ์เล็ต วิช และ แบล็ค วิโดว์
เราตื่นเต้นกันมาก
แต่ความจริงของเรื่องนี้ก็คือ
แม้ว่า สการ์เล็ต โจแฮนสัน
นักแสดงสาวชาวอเมริกาผู้โด่งดัง จะมารับบท แบล็ค วิโดว์
แบล็ค วิโดว์ โด่งดังมาก
เธอปรากฎตัวในภาพยนตร์ ของ มาร์เวล ถึงห้าเรื่องที่แตกต่างกัน
แต่กลับไม่มีสินค้าของ แบล็ค วิโดว์ วางขายเลยแม้แต่ชิ้นเดียว
ไม่มีแม้แต่ชิ้นเดียว
ถ้าคุณไปที่ร้านค้าของ ดิสนีย์ มองหาชุดของ แบล็ค วิโดว์
สิ่งที่คุณจะพบคือ ชุดของ กัปตันอเมริกา และ ฮัล์ค
คุณจะพบ ไอออนแมน และ ธอร์
พบแม้กระทั่ง วอร์ แมชชีน
ซึ่งไม่ได้ปรากฎในภาพยนตร์นานขนาดนั้น
แต่คุณจะไม่พบชุดของ แบล็ค วิโดว์
ผมสามารถใช้ทวิตเตอร์แบบหลาย ๆ คนใช้
ติดแฮชแท็ก #นาตาชาอยู่ไหน
แต่ผมรู้สึกเหนื่อยที่จะทำเช่นนั้น
ผมเหนื่อยที่จะทำเช่นนั้นครับ
ทั่วทั้งอเมริกาในตอนนี้
มีเด็กมากมายกำลังเล่น รถมอเตอร์ไซค์ยานควินเจ็ต
เป็นรถที่ กัปตันอเมริกา ขับออกมาจากเครื่องบินครับ
มันเจ๋งมาก ๆ เลยว่าไหม
เจ๋งตรงไหนรู้ไหมครับ
เพราะสิ่งที่เกิดในภาพยนตร์ จริง ๆ แล้วคือ
แบล็ค วิโดว์ ขับมันออกมา
ไม่ใช่แค่เธอถูกลบหายไปเท่านั้น
แต่เธอถูกแทนที่ด้วยตัวละครชาย
สิ่งนี้สอนอะไรกับเราครับ
ผมหมายถึง จากนี้ไปอีกห้าปี
ดิสนีย์ และ วอร์เนอร์ บราเธอร์ส หลาย ๆ สตูดิโอภาพยนตร์
จะสร้างภาพยนตร์ความยาวปกติ จากหนังสือการ์ตูน
ออกมากว่า 30 เรื่อง
และในบรรดา 30 เรื่องนั้น
มีเพียงสองเรื่องครับ ที่มีตัวละครหญิงเป็นตัวเอก
แค่สองเรื่อง
จริง ๆ มีผู้หญิงมากมาย ในภาพยนตร์พวกนั้นนะครับ
แต่ก็เป็นแค่คู่หูของตัวเอก เป็นคนรัก
หรือไม่ก็สมาชิกในทีม
ไม่เคยได้เป็นตัวละครหลัก
หากสิ่งที่เรารู้ สิ่งที่เราเรียนรู้
เกี่ยวกับผู้คนในสังคม เกี่ยวกับโลก ต้องผ่านทางสื่อ
บริษัทเหล่านี้ก็กำลัง สอนลูกสาวผมว่า ถ้าเธอแข็งแกร่ง
ถ้าเธอฉลาด รวดเร็ว มีวิธีการต่อสู้แบบนินจา
ซึ่งเธอมีทุกอย่างในตัวเธออยู่แล้วนั้น
มันไม่ได้มีความสำคัญเลย
เธอจะถูกเมินเฉยเหมือนกับ กาโมร่า
ถูกลบทิ้ง และแทนที่ด้วยผู้ชาย
เหมือน แบล็ค วิโดว์
มันไม่ยุติธรรม
ไม่ยุติธรรมต่อลูกสาวผม ไม่ยุติธรรมต่อลูก ๆ ของพวกคุณเลย
ประเด็นอยู่ตรงนี้ครับ
ผมเลี้ยงดูลูกสาวผม เธอโตมาออกจะเป็นทอมนิด ๆ
มันไม่ค่อยดีนักที่เรียกเด็กผู้หญิงแบบนั้น
จริง ๆ แล้วมันเหมือนเป็นเส้น ที่ขีดขึ้นมาเพื่ออธิบายคุณ
แต่มันไม่ใช่คุณครับ
เป็นแค่คำที่ผู้ชายให้คุณยืมใช้ แค่ช่วงเวลาหนึ่ง
แต่คุณรู้ไหมว่า ลูกสาวผมรู้สึกเสียใจมากขนาดไหน
จากการที่เธอมีนิสัยเป็นทอม
ศูนย์ครับ ไม่เลย
ทุกคนคิดว่ามันน่ารักดี
เธอถูกเรียกว่า ยัยจอมแก่น เพราะว่าในสังคมเรา
การใช้คำของผู้ชายมาเรียกผู้หญิง
มันเป็นการอัพเกรด เป็นเหมือนโบนัส
ผมไม่เคยเลี้ยงเด็กผู้ชาย เช่น ไมค์
ไมค์เป็นเด็กชายอายุ 11 ขวบ ในรัฐฟลอริดา
และสิ่งที่ไมค์รักมากที่สุดในโลก
คือการ์ตูนเรื่อง มายลิตเติ้ลโพนี่ มิตรภาพอันแสนวิเศษ
เหมือนกับเด็ก ๆ หลายล้านคนทั่วอเมริกา
การ์ตูนเรื่องนี้สร้างมาขาย เด็กหญิงอายุห้าถึงเก้าปี
แต่มีเด็กผู้ชายเป็นล้านคน
เติบโตขึ้นเป็นผู้ใหญ่
ชื่นชอบ มายลิตเติ้ลโพนี่ มิตรภาพอันแสนวิเศษ
มีชมรมด้วยนะครับ
พวกเขาเรียกตัวเองว่า โบนี่
มาจาก "บอย (เด็กชาย)" ผู้ชื่นชอบ "โพนี่"
ผมเองก็เป็นหนึ่งในนั้น
สิ่งที่ ไมค์ กับผม
และเด็กชายหลายล้านคน เรียนรู้จากการ์ตูนผู้หญิง
เรื่อง มายลิตเติ้ลโพนี่ คืออะไร
พวกเขาเรียนรู้ที่จะตั้งใจเรียน ตั้งใจทำงาน และตั้งใจเล่น
เพื่อจะทำให้เราดูดี รู้สึกดี
และทำสิ่งที่ดี
และสวรรค์ปกป้องเราจากความคิดแย่ ๆ ที่มีต่อผู้หญิงจากมุมมองของผู้ชาย
เพราะอย่างนั้น เด็กแถว ๆ บ้าน ก็เลยรวมหัวกันทุบตี ไมค์
ล้อเลียนเขา
ไมค์ ในวัย 11 ปีเดินกลับบ้าน
หาเข็มขัดแล้วเอามารัดคอตัวเอง
แล้วแขวนคอตายกับหัวเตียงของตัวเอง
เพราะว่าเรากำลังปลูกฝังสังคม
ให้ยอมรับการตายของเด็กชาย ดีกว่าให้เขาไปชื่นชอบของเล่นแบบเด็กผู้หญิง
มันไม่ใช่ความผิดของไมค์ มันเป็นความผิดของพวกเรา
เราทำผิดกับเขา
เราทำผิดกับลูก ๆ ของพวกเรา
เราจึงต้องทำให้มันดีกว่าเดิม
เราต้องหยุดได้แล้ว หยุดให้ซูเปอร์ฮีโร่สาว
ปรากฏตัวเฉพาะบนเสื้อยืดสีชมพู เพื่อขายให้เด็กผู้หญิง
เราต้องหยุดครับ
และเมื่อผมพูดแบบนี้ออกไป ผู้คนก็จะตอบกลับมาว่า
"นั่นมันเป็นไปไม่ได้หรอก" ผมก็เลยบอก "โอ้ จริงหรือ"
ปีที่แล้ว ดิสนีย์ประกาศว่า
จะเลิกแบ่งโซนเด็กชายกับเด็กหญิงในร้านค้า
แต่จะเอามารวมกันไปเลย
แต่ก่อนที่เราจะวางใจดิสนีย์
สัปดาห์ที่แล้ว เสื้อยืดใหม่วางขาย
ซึ่งเป็นฉากในตำนาน จากเรื่อง Star Wars: A New Hope
เจ้าหญิงเลอายืนอยู่ต่อหน้า ราชาแห่งความมืดเจ้าแห่งซิธ
แต่ว่าบนเสื้อยืด
เธอถูกแทนที่ด้วยลุค อย่างเป็นปริศนา
ดังนั้น อย่าไปไว้ใจอะไรใครมากเลยครับ
สัปดาห์ที่แล้วเหมือนกัน
ดิสนีย์ ประกาศว่า จะไม่มีการแบ่งเพศในชุดฮาโลวีนแล้วนะ
ผมก็เลยว่า "โอ้ ขอบคุณมาก"
"ถ้าไม่ใช่ว่าคุณจะผลิตแต่ ชุดของซูเปอร์ฮีโร่ชาย"
"โดยไม่สนว่าใครจะเป็นคนใส่น่ะนะ"
สัปดาห์ที่แล้ว แมทเทล ผู้สร้าง บาร์บี้
ประกาศว่าจะวางขายเซ็ต ซูเปอร์ฮีโร่สาวจากค่ายดีซี
ที่น่าหัวเราะก็คือ
พวกเขาไปหาเด็กผู้หญิง
แล้วถามว่าอยากได้ตุ๊กตาแบบไหน
ดูนี่สิครับ มีข้อพับขาด้วย
ข้อศอกก็งอได้ เห็นไหมว่าเขาก็ขายซูเปอร์ฮีโร่ได้
ไปซื้อกันเถอะครับ
และอย่าซื้อให้แต่ลูกสาวเท่านั้น
ซื้อให้ลูกชายคุณด้วย
มันสำคัญนะที่เด็กผู้ชาย จะเล่นของเล่นซูเปอร์ฮีโร่สาว
เหมือนที่ลูกสาวผม เล่นซูเปอร์ฮีโร่ชายนั่นแหละ
จริง ๆ แล้ว สิ่งที่ผมอยากได้มาก
คือโลกที่ทุก ๆ คนที่ไปที่ร้านค้า
จะมีแผนผังเล็ก ๆ ฝังอยู่ในหัว
ว่าคุณควรซื้อของเล่นนี้ ให้กับเด็กหญิงหรือเด็กชาย
เป็นแผนผังง่าย ๆ เพราะมันมีคำถามเดียว
"ของเล่นชิ้นนี้ต้องใช้กับอวัยวะเพศไหม"
(เสียงหัวเราะ)
ถ้าคำตอบคือใช่
มันไม่ใช่ของเล่นสำหรับเด็ก
(เสียงหัวเราะ)
แต่ถ้าคำตอบคือไม่
ก็ซื้อให้ได้ทั้งเด็กชายและเด็กหญิง
มันเป็นเรื่องง่าย ๆ ครับ
เราทำวันนี้ก็เพื่ออนาคตของอนาคต และในอนาคตของผม
เด็กชายและเด็กหญิง จะได้รับความเคารพอย่างเท่าเทียม
ได้รับการเห็นคุณค่า ความสำคัญ การมีตัวตน อย่างเท่าเทียมกัน
ขอบคุณครับ
(เสียงปรบมือ)